So was dit ook met die Ossewabrandwag. Baie mense is tragies dood vir geen goeie rede. Paramilitêre bewegings soos die AWB werk net nooit. Weermagte wat nie ‘n politieke orde dien nie, maar ‘n lewe van sy eie het, veroorsaak al duisende jare staatkundige chaos. Soos byvoorbeeld wat in die Romeinse Ryk gebeur het. Die OB verbreek die sogenaamde Cradock ooreenkoms en ontwikkel hulle eie staatkundige idees. Dit lei tot die finale breuk tussen die OB en die Malaniete. Die OB se leiers heul in die geheim met die Nazi’s – die volle waarheid waarvan eers dekades later sou uitkom nadat akademici die Duitse argiewe gefynkam het vir hulle proefskrifte.
Die ANC staan voor baie moeilike keuses, en as hulle leiers nie versigtig gaan wees nie, gaan daar lelike letsels kom. Gauteng is strategies uiters belangrik, nes die Wes-Kaap, en dit kan reuse probleme vir die ANC skep indien hulle mag gaan verloor in daardie provinsie.